Kelenner war ar saozneg eo bet da gentañ, e Douarnenez. Bernard Le Nail a skriv e oa bet harluet da Périgueux e deroù e esped abalamour de vennozhioù a-du gant an emsav[1]. Kelennet en deus brezhoneg goude-se e skol-veur Breizh-Uhel (Roazhon 2), e-lech ma chomas e-pad 21 bloaz. E 1981, a-drugarez dezhañ, e oa krouet an aotregezh war ar brezhoneg, diwar ziviz prezidant nevez ar Republik chall, François Mitterrand e-unan.